Wenke H – Roekeloos
Meng bergamond-essens met shampoo. Was hare soos gewoonlik. Onthou om bottel goed te skud voor gebruik.
Kougom in hare kan met grondboontjiebotter gesmeer word wat dit sal sag maak en maklik laat uitkom.
Gousblomme wat in kookwater laat trek is is ‘n uitstekende spoelmiddel vir blonde hare.
Om te keer dat die hamer merke laat op jou muur as jy spykers uittrek: draai ‘n rekkie om die hamer se kop.
Handdoeke wat hard uit die was kom, veral in brakwater, word sag gemaak deur die handdoeke te was in warm water met seep en ongeveer ‘n handvol sout – los die sout op in die water. Moet nie versagmiddel gebruik nie. Spoel die seep goed uit. Spoel weer, maar gooi so 3 eetlepels wit asyn in die laaste uitspoelwater.
Was houtwerk met ’n mengsel van 250 mℓ ammoniak, 125 mℓ wit asyn, 60 mℓ koeksoda en 4 liter warm water. Spons die mengsel or die oppervlaktes en spoel af met skoon, koue water.
Vernisde hout kan met koue tee skoongemaak word.
Koop jou braai- en kaggelhout in die somer, terwyl dit nog goedkoop is. Houtpryse styg in die winter.